title: Komisjoni rakendusmäärus (EL) 2018/1129, 13. august 2018, millega kiidetakse heaks olemasoleva toimeaine atseetamipriidi kasutamine tooteliiki 18 kuuluvates biotsiidides (EMPs kohaldatav tekst)

text:
                  14.8.2018

                  ET

                  Euroopa Liidu Teataja

                  L 205/4

         KOMISJONI RAKENDUSMÄÄRUS (EL) 2018/1129,
         13. august 2018,
         millega kiidetakse heaks olemasoleva toimeaine atseetamipriidi kasutamine tooteliiki 18 kuuluvates biotsiidides
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
         ning arvestades järgmist:

                     (1)

                     Komisjoni delegeeritud määrusega (EL) nr 1062/2014 (2) on kehtestatud loetelu olemasolevatest toimeainetest, mida tuleb hinnata seoses nende võimaliku heakskiitmisega biotsiidides kasutamiseks. Atseetamipriid kuulub kõnealusesse loetellu.

                     (2)

                     Atseetamipriidi on hinnatud kasutamiseks määruse (EL) nr 528/2012 V lisas kirjeldatud tooteliiki 18 (insektitsiidid, akaritsiidid ja tooted muude lülijalgsete tõrjeks) kuuluvates toodetes.

                     (3)

                     Referentliikmesriigiks määratud Belgia hindav pädev asutus esitas 27. juulil 2015 hindamisaruande ja oma soovitused.

                     (4)

                     Kooskõlas delegeeritud määruse (EL) nr 1062/2014 artikli 7 lõikega 2 sõnastas biotsiidikomitee 14. detsembril 2017 Euroopa Kemikaaliameti arvamuse, võttes arvesse taotlust hinnanud pädeva asutuse järeldusi (3).

                     (5)

                     Kõnealuse arvamuse kohaselt vastavad tooteliiki 18 kuuluvad biotsiidid, mis sisaldavad atseetamipriidi, eeldatavasti määruse (EL) nr 528/2012 artikli 19 lõike 1 punkti b kriteeriumidele, kui on täidetud teatavad selle toimeaine kasutamist reguleerivad nõuded ja tingimused.

                     (6)

                     Seepärast on asjakohane kiita heaks atseetamipriidi kasutamine tooteliiki 18 kuuluvates biotsiidides, kui teatavad nõuded ja tingimused on täidetud.

                     (7)

                     Euroopa Kemikaaliamet jõuab oma arvamuses järeldusele, et atseetamipriid vastab väga püsiva (vP) ja toksilise (T) aine kriteeriumidele vastavalt Euroopa Parlamendi ja nõukogu määruse (EÜ) nr 1907/2006 (4) XIII lisale. Seega vastab atseetamipriid määruse (EL) nr 528/2012 artikli 10 lõike 1 punktis d sätestatud tingimustele ning seda tuleks käsitleda kui asendamisele kuuluvat ainet.

                     (8)

                     Määruse (EL) nr 528/2012 artikli 10 lõike 4 kohaselt peaks asendamisele kuuluva toimeaine heakskiit kehtima mitte rohkem kui seitse aastat.

                     (9)

                     Kuna atseetamipriid vastab määruse (EÜ) nr 1907/2006 XIII lisas sätestatud väga püsiva aine kriteeriumidele, tuleb atseetamipriidiga töödeldud või seda sisaldavad tooted turulelaskmisel asjakohaselt märgistada.

                     (10)

                     Enne toimeaine heakskiitmist tuleks ette näha mõistlik ajavahemik, et huvitatud isikud saaksid vastavalt vajadusele valmistuda uute nõuete täitmiseks.

                     (11)

                     Käesoleva määrusega ette nähtud meetmed on kooskõlas alalise biotsiidikomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Kiidetakse heaks toimeaine atseetamipriidi kasutamine tooteliiki 18 kuuluvates biotsiidides kooskõlas lisas sätestatud nõuete ja tingimustega.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. august 2018

                  Komisjoni nimel

                  president

               Jean-Claude JUNCKER

            (1)  ELT L 167, 27.6.2012, lk 1.

            (2)  Komisjoni 4. augusti 2014. aasta delegeeritud määrus (EL) nr 1062/2014 Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT L 294, 10.10.2014, lk 1).

            (3)  Biocidal Products Committee (BPC). Opinion on the application for approval of the active substance Acetamiprid, Product type: 18, ECHA/BPC/185/2017. Vastu võetud 14. detsembril 2017.

            (4)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

            LISA

                        Üldnimetus

                        IUPACi nimetus
                        Identifitseerimisnumbrid

                        Toimeaine minimaalne puhtusaste (1)

                        Heakskiitmise kuupäev

                        Heakskiidu aegumise kuupäev

                        Tooteliik

                        Eritingimused

                        Atseetamipriid

                        IUPACi nimetus:
                        (E)-N1-[(6-kloro-3-püridüül)metüül]-N2-tsüano-N1-metüülatseetamiid
                        EÜ nr: puudub
                        CASi nr: 135410-20-7

                        99,0 % massiprotsenti

                        1. veebruar 2020

                        31. jaanuar 2027

                        18

                        Atseetamipriidi käsitatakse kooskõlas määruse (EL) nr 528/2012 artikli 10 lõike 1 punktiga d asendamisele kuuluva toimeainena.
                        Biotsiidide puhul antakse luba järgmistel tingimustel.

                                    1)

                                    Toote hindamisel pööratakse erilist tähelepanu loataotlusega hõlmatud kasutusaladega seotud kokkupuutele, riskidele ja tõhususele, mida liidu tasandil ei ole toimeaine riskide hindamisel käsitletud.

                                    2)

                                    Pidades silmas hinnatud kasutusviiside puhul kindlaks tehtud riske, tuleb toote hindamisel pöörata erilist tähelepanu:

                                                a)

                                                kutselistele kasutajatele;

                                                b)

                                                imikutele ja väikelastele pärast teisest kokkupuudet, kui toodet pihustavad kutselised kasutajad;

                                                c)

                                                pinnaveele, setetele, pinnasele ja põhjaveele, kui tooteid pihustatakse või pintseldatakse tallides;

                                                d)

                                                pinnaveele, setetele, pinnasele ja põhjaveele, kui tooteid pihustatakse välistingimustes.

                                    3)

                                    Toodete puhul, mille jäägid võivad esineda toidus või söödas, kontrollitakse vajadust kehtestada uued jääkide piirnormid või muuta kehtivaid piirnorme vastavalt Euroopa Parlamendi ja nõukogu määrusele (EÜ) nr 470/2009 (2) või Euroopa Parlamendi ja nõukogu määrusele (EÜ) nr 396/2005 (3) ning võetakse asjakohased riskivähendamismeetmed, millega tagatakse, et kohaldatavaid jääkide piirnorme ei ületata.

                              Töödeldud toodete turulelaskmisel kohaldatakse järgmist tingimust.
                        Isik, kes vastutab atseetamipriidi sisaldava või sellega töödeldud toote turulelaskmise eest, tagab, et töödeldud toote märgisel oleks esitatud teave, mis on esitatud määruse (EL) nr 528/2012 artikli 58 lõike 3 teises lõigus.

               (1)  Selles veerus esitatud puhtusaste on minimaalne puhtusaste, mille juures toimeainet hinnati. Turule lastud tootes võib olla sama või erineva puhtusastmega toimeaine, kui on tõendatud, et see on tehniliselt samaväärne hinnatud toimeainega.

               (2)  Euroopa Parlamendi ja nõukogu 6. mai 2009. aasta määrus (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004 (ELT L 152, 16.6.2009, lk 11).

               (3)  Euroopa Parlamendi ja nõukogu 23. veebruari 2005. aasta määrus (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (ELT L 70, 16.3.2005, lk 1).


title: Komisjoni rakendusmäärus (EL) 2018/1131, 13. august 2018, millega kiidetakse heaks toimeaine penflufeeni kasutamine tooteliiki 8 kuuluvates biotsiidides (EMPs kohaldatav tekst)

text:
                  14.8.2018

                  ET

                  Euroopa Liidu Teataja

                  L 205/12

         KOMISJONI RAKENDUSMÄÄRUS (EL) 2018/1131,
         13. august 2018,
         millega kiidetakse heaks toimeaine penflufeeni kasutamine tooteliiki 8 kuuluvates biotsiidides
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 9 lõike 1 punkti a,
         ning arvestades järgmist:

                     (1)

                     Ühendkuningriigi hindav pädev asutus sai 7. juulil 2015 taotluse toimeaine penflufeeni heakskiitmiseks seoses selle kasutamisega biotsiidides, mis kuuluvad määruse (EL) nr 528/2012 V lisas kirjeldatud tooteliiki 8 (puidukonservandid).

                     (2)

                     Ühendkuningriigi hindav pädev asutus esitas 28. veebruaril 2017 hindamisaruande ja oma soovitused vastavalt määruse (EL) nr 528/2012 artikli 8 lõikele 1.

                     (3)

                     14. detsembril 2017 sõnastas biotsiidikomitee Euroopa Kemikaaliameti arvamuse, võttes arvesse taotlust hinnanud pädeva asutuse järeldusi (2).

                     (4)

                     Kõnealuse arvamuse kohaselt vastavad tooteliiki 8 kuuluvad biotsiidid, mis sisaldavad penflufeeni, eeldatavasti määruse (EL) nr 528/2012 artikli 19 lõike 1 punkti b kriteeriumidele, kui on täidetud teatavad selle toimeaine kasutamist reguleerivad nõuded ja tingimused.

                     (5)

                     Seepärast on asjakohane kiita heaks penflufeeni kasutamine tooteliiki 8 kuuluvates biotsiidides, kui teatavad nõuded ja tingimused on täidetud.

                     (6)

                     Kuna Euroopa Kemikaaliamet jõuab oma arvamuses järeldusele, et penflufeen vastab väga püsiva (vP) aine kriteeriumidele vastavalt Euroopa Parlamendi ja nõukogu määruse (EÜ) nr 1907/2006 (3) XIII lisale, tuleks penflufeeniga töödeldud või seda sisaldavad tooted turulelaskmisel asjakohaselt märgistada.

                     (7)

                     Enne toimeaine heakskiitmist tuleks ette näha mõistlik ajavahemik, et huvitatud isikud saaksid võtta vajalikud meetmed, et valmistuda uute nõuete täitmiseks.

                     (8)

                     Käesoleva määrusega ette nähtud meetmed on kooskõlas alalise biotsiidikomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Kiidetakse heaks toimeaine penflufeeni kasutamine tooteliiki 8 kuuluvates biotsiidides kooskõlas lisas sätestatud nõuete ja tingimustega.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. august 2018

                  Komisjoni nimel

                  president

               Jean-Claude JUNCKER

            (1)  ELT L 167, 27.6.2012, lk 1.

            (2)  Biocidal Products Committee (BPC). Opinion on the application for approval of the active substance Penflufen, Product type: 8, ECHA/BPC/184/2017. Vastu võetud 14. detsembril 2017.

            (3)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT L 396, 30.12.2006, lk 1).

            LISA

                        Üldnimetus

                        IUPACi nimetus
                        Identifitseerimisnumbrid

                        Toimeaine minimaalne puhtusaste (1)

                        Heakskiitmise kuupäev

                        Heakskiidu aegumise kuupäev

                        Tooteliik

                        Eritingimused

                        Penflufeen

                        IUPACi nimetus:
                        5-fluoro-1,3-dimetüül-N-{2-[(2RS)-4-metüülpentaan-2-üül]fenüül}-1H-pürasool-4-karboksamiid
                        EÜ nr: puudub
                        CASi nr: 494793-67–8

                        980 g/kg (enantiomeeride suhe 1:1 (R:S))

                        1. veebruar 2019

                        31. jaanuar 2029

                        8

                        Biotsiidide puhul antakse luba järgmistel tingimustel.

                                    1)

                                    Toote hindamisel pööratakse erilist tähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida liidu tasandil ei ole toimeaine riskide hindamisel käsitletud.

                                    2)

                                    Pidades silmas hinnatud kasutusviiside puhul kindlaks tehtud riske, tuleb toote hindamisel pöörata erilist tähelepanu:

                                                a)

                                                tööstuslikele ja kutselistele kasutajatele;

                                                b)

                                                pinnasele ja põhjaveele, kui puitu kasutatakse välistingimustes.

                                    3)

                                    Arvestades kindlaks tehtud riske pinnasele, tuleb kasutamiseks lubatud toote märgistel ja ohutuskaartidel, kui need lisatakse, märkida, et toodete tööstusliku kasutamise korral tuleb neid kasutada eraldatud alal või kõval veekindlal alusel, millelt äravool on takistatud, ning et värskelt töödeldud puit tuleb peale töötlemist ladustada varju alla ja/või vedelikukindla materjaliga kaetud pinnale, et ära hoida toote sattumine pinnasesse või vette, ning et kõik toote kasutamisest tekkinud jäägid tuleb koguda taaskasutuseks või kõrvaldamiseks.

                              Töödeldud toodete turulelaskmisel kohaldatakse järgmist tingimust.
                        Isik, kes vastutab penflufeeni sisaldava või penflufeeniga töödeldud toote turulelaskmise eest, tagab, et töödeldud toote märgisel oleks esitatud teave, mis on esitatud määruse (EL) nr 528/2012 artikli 58 lõike 3 teises lõigus.

               (1)  Selles veerus esitatud puhtusaste on minimaalne puhtusaste, mille juures toimeainet hinnati. Turule lastud tootes võib olla sama või erineva puhtusastmega toimeaine, kui on tõendatud, et see on tehniliselt samaväärne hinnatud toimeainega.


title: Komisjoni rakendusmäärus (EL) 2018/1133, 13. august 2018, millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule Hoodia parviflora kuivatatud maapealseid osi ning muudetakse komisjoni rakendusmäärust (EL) 2017/2470 (EMPs kohaldatav tekst)

text:
                  14.8.2018

                  ET

                  Euroopa Liidu Teataja

                  L 205/18

         KOMISJONI RAKENDUSMÄÄRUS (EL) 2018/1133,
         13. august 2018,
         millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule Hoodia parviflora kuivatatud maapealseid osi ning muudetakse komisjoni rakendusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:

                     (1)

                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.

                     (2)

                     Kooskõlas määruse (EL) 2015/2283 artikliga 8 on vastu võetud komisjoni rakendusmäärus (EL) 2017/2470, (2) millega on kehtestatud liidus lubatud uuendtoitude loetelu.

                     (3)

                     Määruse (EL) 2015/2283 artikli 12 kohaselt peab komisjon tegema otsuse uuendtoidu lubamise ja liidu turule laskmise ning liidu loetelu ajakohastamise kohta.

                     (4)

                     Äriühing Desert Labs, Ltd. (edaspidi „taotleja“) esitas 21. oktoobril 2014 Iirimaa pädevale asutusele taotluse Hoodia parviflora kuivatatud maapealsete osade liidus turule laskmiseks uuendtoiduna Euroopa Parlamendi ja nõukogu määruse (EÜ) nr 258/97 (3) artikli 1 lõike 2 punkti e tähenduses. Nimetatud taotluse kohaselt soovitakse kasutada Hoodia parviflora kuivatatud maapealseid osi toidus, sealhulgas jookides, küpsistes, kondiitritoodetes, soolastes suupistetes, suppides ja puljongites, tees, kohvis ja vees. Samuti soovitakse kasutada neid toidulisandites.

                     (5)

                     Määruse (EL) 2015/2283 artikli 35 lõike 1 kohaselt käsitatakse uuendtoidu liidus turule laskmise iga taotlust, mis on esitatud liikmesriigile kooskõlas määruse (EÜ) nr 258/97 artikliga 4 ja mille kohta ei ole tehtud lõplikku otsust enne 1. jaanuari 2018, määruse (EL) 2015/2283 kohaselt esitatud taotlusena.

                     (6)

                     Taotlus Hoodia parviflora kuivatatud maapealsete osade uuendtoiduna liidus turule laskmiseks esitati liikmesriigile kooskõlas määruse (EÜ) nr 258/97 artikliga 4 ning see vastab ühtlasi määruses (EL) 2015/2283 sätestatud nõuetele.

                     (7)

                     Iirimaa pädev asutus esitas 24. augustil 2015 esialgse hindamisaruande. Kõnealune asutus jõudis nimetatud aruandes järeldusele, et Hoodia parviflora kuivatatud maapealsed osad vastavad määruse (EÜ) nr 258/97 artikli 3 lõikes 1 sätestatud uuendtoidu kriteeriumidele.

                     (8)

                     Komisjon edastas esialgse hindamisaruande 28. augustil 2015 teistele liikmesriikidele. Mõni liikmesriik esitas määruse (EÜ) nr 258/97 artikli 6 lõike 4 esimeses lõigus sätestatud 60-päevase ajavahemiku jooksul põhjendatud vastuväited seoses kõnealuse uuendtoidu ebapiisava kirjelduse, allergeensuse vähese hindamise, üle 12 aasta vanustele lastele avalduva riski välistamiseks vajalike andmete ebapiisavuse ning selle uuendtoidu omadusi, püsivust ja tarbimise hindamist käsitleva teabe ja toksikoloogiliste andmete ebapiisavusega.

                     (9)

                     Komisjon pidas mõne liikmesriigi esitatud vastuväidetest lähtuvalt 25. jaanuaril 2016 nõu Euroopa Toiduohutusametiga (edaspidi „amet“), paludes ametil viia läbi Hoodia parviflora kuivatatud maapealsete osade kui uuendtoidu täiendava hindamise vastavalt määrusele (EÜ) nr 258/97.

                     (10)

                     Amet võttis 20. septembril 2017 vastu teadusliku arvamuse „Scientific Opinion on the safety of dried aerial parts of Hoodia parviflora as a novel food pursuant to Regulation (EC) No 258/97“ (4) („Teaduslik arvamus Hoodia parviflora kuivatatud maapealsete osade kui uuendtoidu ohutuse kohta vastavalt määrusele (EÜ) nr 258/97“). Ehkki amet koostas kõnealuse arvamuse ja võttis selle vastu määruse (EÜ) nr 258/97 kohaselt, on see kooskõlas määruse (EL) 2015/2283 artiklis 11 sätestatud nõuetega.

                     (11)

                     Amet ei kinnitanud oma arvamuses Hoodia parviflora kuivatatud maapealsete osade ohutust nende kasutamisel toidus taotleja kavandatud kasutusviiside ja koguste puhul, kuna sellise tarbimise korral ületataks ohutuks peetavat taset (0,134 mg kehamassi kilogrammi kohta). Amet jõudis siiski järeldusele, et Hoodia parviflora kuivatatud maapealsed osad on täiskasvanutele ohutud, kui neid lisatakse toidulisandile koguses, mille puhul maksimaalne päevane annus on 9,4 mg – see vastab ohutule tarbitavale kogusele täiskasvanu puhul, kelle kehakaal on vaikimisi 70 kg.

                     (12)

                     Kõnealune arvamus annab piisavalt alust kinnitada, et Hoodia parviflora kuivatatud maapealsed osad vastavad toidulisandite koostisosana kasutamisel ning kavandatud kasutusviiside ja koguste puhul määruse (EL) 2015/2283 artikli 12 lõike 1 sätetele.

                     (13)

                     Taotleja esitas 24. jaanuaril 2018 komisjonile palve taotluse toetuseks esitatud kahe uuringu – annuse kindlaksmääramiseks tehtud 14 päeva pikkuse Hoodia parviflora kuivatatud maapealsete osade suukaudsel manustamisel avalduva mürgisuse uuringu (5) ning võrdlusannuse analüüsi aluseks oleva ja inimese jaoks ohutu tarbitava koguse kindlakstegemiseks kasutatava 90-päevase suukaudsel manustamisel avalduva mürgisuse uuringu (6) – konfidentsiaalsete andmete kaitsmiseks.

                     (14)

                     Amet märkis 18. veebruaril 2018, (7) et on Hoodia parviflora kuivatatud maapealsete osade kui uuendtoidu kohta oma arvamuse kujundamisel kasutanud nii võrdlusannuse analüüsi kui ka inimese jaoks ohutu tarbitava koguse kindlakstegemiseks lähtealusena andmeid, mis on esitatud 90-päevase suukaudsel manustamisel avalduva mürgisuse uuringu aruandes. Seepärast leitakse, et Hoodia parviflora kuivatatud maapealsete osade ohutust käsitlevate järeldusteni ei oleks jõutud ilma nimetatud uuringu aruandes esitatud andmeteta.

                     (15)

                     Pärast ameti arvamuse saamist palus komisjon taotlejal esitada täiendava selgituse põhjenduse kohta, mis oli esitatud seoses kõnealuse uuringu andmete kaitse ja sellele uuringule viitamise ainuõiguse taotlemisega, nagu on osutatud määruse (EL) 2015/2283 artikli 26 lõike 2 punktides a ja b.

                     (16)

                     Ühtlasi on taotleja kinnitanud, et talle kuulusid taotluse esitamise ajal siseriikliku õiguse alusel kõnealuse uuringu andmete omandiõigused ja uuringule viitamise ainuõigus ning seepärast ei ole kõnealuse uuringu tulemused kolmandate isikute jaoks seaduslikult kättesaadavad ega kasutatavad. Komisjon hindas kogu taotleja esitatud teavet ning leidis, et taotleja on piisavalt tõendanud vastavust määruse (EL) 2015/2283 artikli 26 lõikes 2 sätestatud nõuetele.

                     (17)

                     Sellest tulenevalt ei tohiks amet vastavalt määruse (EL) 2015/2283 artikli 26 lõike 2 sätetele viie aasta jooksul alates käesoleva määruse jõustumise kuupäevast kasutada taotleja toimikus sisalduvaid 90-päevase suukaudsel manustamisel avalduva mürgisuse uuringu andmeid ühegi hilisema taotleja hüvanguks. Seepärast tuleks viie aasta jooksul võimaldada käesoleva määruse alusel lubatud uuendtoitu turule lasta üksnes taotlejal.

                     (18)

                     Kõnealuse uuendtoidu loa ja taotleja toimikus sisalduvatele uuringuandmetele viitamise ainuõiguse andmisega üksnes taotlejale ei takistata siiski teisi taotlejaid esitamast sama uuendtoidu turulelaskmiseks loataotlust, mis põhineb käesoleva määruse kohaselt loa andmist toetaval seaduslikult hangitud teabel.

                     (19)

                     Euroopa Parlamendi ja nõukogu direktiivis 2002/46/EÜ (8) on sätestatud toidulisandeid käsitlevad nõuded. Hoodia parviflora kuivatatud maapealsete osade kasutamise lubamisega ei tohiks piirata kõnealuse direktiivi kohaldamist.

                     (20)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Käesoleva määruse lisas kirjeldatud Hoodia parviflora kuivatatud maapealsed osad lisatakse liidus lubatud uuendtoitude loetellu, mis on kehtestatud rakendusmäärusega (EL) 2017/2470.

               2.   Viie aasta jooksul alates käesoleva määruse jõustumise kuupäevast võib lõikes 1 osutatud uuendtoitu lasta liidus turule üksnes järgmine taotleja:

                           äriühing Desert Labs, Ltd.,

                           aadress: Kibbutz Yotvata, 88820, Iisrael;

                     iga hilisem taotleja võib siiski lasta sama uuendtoitu liidus turule juhul, kui ta saab sellekohase loa käesoleva määruse artikli 2 kohaselt kaitstud andmetele osutamata või äriühingu Desert Labs, Ltd. nõusolekul.

               3.   Lõikes 1 osutatud kanne liidu loetelus hõlmab käesoleva määruse lisas sätestatud kasutustingimusi ja märgistamisnõudeid.

               4.   Käesolevas artiklis sätestatud loaga ei piirata direktiivi 2002/46/EÜ sätete kohaldamist.

            Artikkel 2
            Taotlustoimikus esitatud uuringuandmeid, mille alusel amet hindas artiklis 1 osutatud uuendtoitu ja mis taotleja väitel vastavad määruse (EL) 2015/2283 artikli 26 lõikes 2 sätestatud nõuetele, ei kasutata viie aasta jooksul alates käesoleva määruse jõustumise kuupäevast äriühingu Desert Labs, Ltd. loata ühegi järgneva taotleja hüvanguks.

            Artikkel 3
            Rakendusmääruse (EL) 2017/2470 lisa muudetakse vastavalt käesoleva määruse lisale.

            Artikkel 4
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. august 2018

                  Komisjoni nimel

                  president

               Jean-Claude JUNCKER

            (1)  ELT L 327, 11.12.2015, lk 1.

            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).

            (3)  Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta (EÜT L 43, 14.2.1997, lk 1).

            (4)  EFSA Journal 2017; 15(10): 5002.

            (5)  Desert Labs, 2012a, avaldamata.

            (6)  Desert Labs, 2012b, avaldamata.

            (7)  Euroopa Toiduohutusameti eritoidu, toitumise ja allergia komisjon, 7.–8. veebruaril 2018 toimunud täiskogu 83. istungjärgu protokoll, mille tekstis lepiti kokku 18. veebruaril 2018 (https://www.efsa.europa.eu/sites/default/files/event/180207-1-m.pdf).

            (8)  Euroopa Parlamendi ja nõukogu 10. juuni 2002. aasta direktiiv 2002/46/EÜ toidulisandeid käsitlevate liikmesriikide õigusaktide ühtlustamise kohta (EÜT L 183, 12.7.2002, lk 51).

            LISA
            Rakendusmääruse (EL) 2017/2470 lisa muudetakse järgmiselt.

                        1)

                        Tabelisse 1 („Lubatud uuendtoidud“) lisatakse järgmine viimane veerg:
                        „Andmekaitse“.

                        2)

                        Tabelisse 1 („Lubatud uuendtoidud“) lisatakse tähestikulises järjekorras järgmine kanne:

                                    Lubatud uuendtoit

                                    Uuendtoidu kasutamise tingimused

                                    Täiendavad märgistamise erinõuded

                                    Muud nõuded

                                    Andmekaitse

                                    „
                                          Hoodia parviflora kuivatatud maapealsed osad

                                       Määratud toidugrupp

                                       Piirnorm

                                    Uuendtoidu nimetus seda sisaldava toiduaine etiketil on „Hoodia parviflora kuivatatud maapealsed osad“.

                                    Luba antud 3. septembril 2018. Käesolev kanne põhineb määruse (EL) 2015/2283 artikli 26 kohaselt kaitstud konfidentsiaalsetel teaduslikel tõenditel ja teadusandmetel.
                                    Taotleja: Desert Labs, Ltd., Kibbutz Yotvata, 88820 Iisrael.
                                    Andmekaitseperioodi vältel võib uuendtoitu Hoodia parviflora kuivatatud maapealseid osi liidus turule lasta üksnes Desert Labs, Ltd., välja arvatud juhul, kui mõni hilisem taotleja saab kõnealuse uuendtoidu jaoks loa määruse (EL) 2015/2283 artikli 26 kohaselt kaitstud konfidentsiaalsetele teaduslikele tõenditele ega teadusandmetele osutamata või äriühingu Desert Labs, Ltd. nõusolekul.
                                    Andmekaitse aegumiskuupäev: 3. september 2023“.

                                    Direktiivi 2002/46/EÜ määratluse kohased täiskasvanutele ette nähtud toidulisandid

                                    9,4 mg päevas

                        3)

                        Tabelisse 2 („Spetsifikatsioonid“) lisatakse tähestikulises järjekorras järgmine kanne:

                                    Lubatud uuendtoit

                                    Spetsifikatsioon

                                    „
                                          Hoodia parviflora kuivatatud maapealsed osad

                                       Kirjeldus/määratlus

                                    Hõlmab kõiki Hoodia parviflora N.E.Br. (sugukond Apocynaceae) kuivatatud maapealseid osi.

                                       Omadused/koostis

                                    Taimne materjal: vähemalt 3 aasta vanuste taimede maapealsed osad
                                    Välimus: heleroheline kuni pruun peen pulber
                                    Lahustuvus (vees): > 25 mg/ml
                                    Niiskusesisaldus: < 5,5 %
                                    Aw: < 0,3
                                    pH: < 5,0
                                    Valgusisaldus: < 4,5 g/100 g
                                    Rasvasisaldus: < 3 g/100 g
                                    Süsivesikute (sealhulgas kiudainete) sisaldus: < 80 g/100 g
                                    Kiudainesisaldus: < 55 g/100 g
                                    Suhkru üldsisaldus: < 10,5 g/100 g
                                    Tuhasisaldus: < 20 %

                                       Hoodigosiidid

                                    P57: 5–50 mg/kg
                                    L: 1 000  – 6 000  mg/kg
                                    O: 500 – 5 000  mg/kg
                                    Kokku: 1 500  – 11 000  mg/kg

                                       Raskmetallid

                                    Arseen: < 1,00 mg/kg
                                    Elavhõbe: < 0,1 mg/kg
                                    Kaadmium: < 0,1 mg/kg
                                    Plii: < 0,5 mg/kg

                                       Mikrobioloogilised kriteeriumid

                                    Aeroobsete bakterite üldsisaldus: < 105 CFU/g

                                       Escherichia coli: < 10 CFU/g

                                       Staphylococcus aureus: < 50 CFU/g
                                    Koliformsete bakterite üldsisaldus: < 10 CFU/g
                                    Pärmseened: ≤ 100 CFU/g
                                    Hallitusseened: ≤ 100 CFU/g

                                       Salmonella liigid: ei ole 25 grammis tuvastatavad

                                       Listeria monocytogenes: ei ole 25 grammis tuvastatav
                                    CFU – kolooniat moodustav ühik“.


title: Komisjoni rakendusmäärus (EL) 2018/1138, 13. august 2018, millega muudetakse 289. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu

text:
                  14.8.2018

                  ET

                  Euroopa Liidu Teataja

                  LI 205/1

         KOMISJONI RAKENDUSMÄÄRUS (EL) 2018/1138,
         13. august 2018,
         millega muudetakse 289. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu, (1) eriti selle artikli 7 lõike 1 punkti a ja artikli 7a lõiget 1,
         ning arvestades järgmist:

                     (1)

                     Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.

                     (2)

                     9. augustil 2018 otsustas ÜRO Julgeolekunõukogu sanktsioonide komitee teha uue kande nende isikute, rühmituste ja üksuste loetellu, kelle suhtes tuleks kohaldada rahaliste vahendite ja majandusressursside külmutamist. Seega tuleks määruse (EÜ) nr 881/2002 I lisa vastavalt muuta.

                     (3)

                     Käesoleva määrusega kehtestatud meetmete tõhususe tagamiseks peaks see jõustuma viivitamata,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 881/2002 I lisa muudetakse vastavalt käesoleva määruse lisale.

            Artikkel 2
            Käesolev määrus jõustub selle Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. august 2018

                  Komisjoni nimel

                  presidendi eest

                  välispoliitika vahendite talituse juhataja

            (1)  EÜT L 139, 29.5.2002, lk 9.

            LISA
            Määruse (EÜ) nr 881/2002 I lisasse lisatakse pealkirja „Füüsilised isikud“ alla järgmine kanne:

               „ADNAN ABOU WALID AL-SAHRAOUI (teiste nimedega a) Lahbib Idrissi ould Sidi Abdi ould Said ould El Bachir, b) Adnan Abu Walid al-Sahrawi, c) Abu Walid al Sahrawi, d) Adnan Abu Walid al-Sahraoui, e) Adnan Abu Waleed al-Sahrawi, f) Lehbib Ould Ali Ould Said Ould Joumani). Sünniaeg: 16.2.1973. Sünnikoht: Laayoune. Aadress: a) Ménaka, Gao piirkond, Mali. Muu teave: Organisatsiooni „Mouvement pour l'Unification et le Jihad en Afrique de l'Ouest (MUJAO)“ endine pressiesindaja. Mali rühmituse Al-Mourabitoun emiir. Vandunud truudust Iraagi ja Levanti Islamiriigile (ISIL) (loetelus nime all Al-Qaida in Iraq). Artikli 7d lõike 2 punktis i osutatud kuupäev: 9.8.2018.“


title: Komisjoni rakendusmäärus (EL) 2018/27, 9. jaanuar 2018, millega võetakse Euroopa Parlamendi ja nõukogu määruse (EL) nr 1308/2013 artikli 99 kohaselt kaitse alla nimetus „Ribeiras do Morrazo“ (KGT)

text:
               10.1.2018

               ET

               Euroopa Liidu Teataja

               L 5/26

         KOMISJONI RAKENDUSMÄÄRUS (EL) 2018/27,
   9. jaanuar 2018,
   millega võetakse Euroopa Parlamendi ja nõukogu määruse (EL) nr 1308/2013 artikli 99 kohaselt kaitse alla nimetus „Ribeiras do Morrazo“ (KGT)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 99,
   ning arvestades järgmist:

               (1)

               Vastavalt määruse (EL) nr 1308/2013 artikli 97 lõigetele 2 ja 3 vaatas komisjon läbi Hispaania taotluse registreerida nimetus „Ribeiras do Morrazo“ ja see avaldati Euroopa Liidu Teatajas
                   (2).

               (2)

               Komisjonile ei esitatud ühtki määruse (EL) nr 1308/2013 artikli 98 kohast vastuväidet.

               (3)

               Vastavalt määruse (EL) nr 1308/2013 artiklile 99 tuleks võtta nimetus „Ribeiras do Morrazo“ kaitse alla ja kanda see registrisse, millele on osutatud kõnealuse määruse artiklis 104.

               (4)

               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „Ribeiras do Morrazo“ (KGT) võetakse kaitse alla.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. jaanuar 2018

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 671.

      (2)  ELT C 255, 5.8.2017, lk 15.


title: Komisjoni rakendusmäärus (EL) 2018/26, 9. jaanuar 2018, millega kiidetakse heaks kaitstud päritolunimetusega või kaitstud geograafilise tähisega toote spetsifikaadi muudatus [Montravel (KPN)]

text:
               10.1.2018

               ET

               Euroopa Liidu Teataja

               L 5/25

         KOMISJONI RAKENDUSMÄÄRUS (EL) 2018/26,
   9. jaanuar 2018,
   millega kiidetakse heaks kaitstud päritolunimetusega või kaitstud geograafilise tähisega toote spetsifikaadi muudatus [Montravel (KPN)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 99,
   ning arvestades järgmist:

               (1)

               Komisjon vaatas läbi Prantsusmaa esitatud määruse (EL) nr 1308/2013 artikli 105 kohase taotluse saada heakskiit kaitstud päritolunimetuse „Montravel“ spetsifikaadi muudatusele.

               (2)

               Komisjon avaldas vastavalt määruse (EL) nr 1308/2013 artikli 97 lõikele 3 tootespetsifikaadi muutmise heakskiitmise taotluse Euroopa Liidu Teatajas
                   (2).

               (3)

               Komisjonile ei esitatud ühtegi määruse (EL) nr 1308/2013 artikli 98 kohast vastuväidet.

               (4)

               Seega tuleks tootespetsifikaadi muutmine vastavalt määruse (EL) nr 1308/2013 artiklile 99 heaks kiita.

               (5)

               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1

      Euroopa Liidu Teatajas avaldatud nimetuse „Montravel“ (KPN) spetsifikaadi muudatus kiidetakse heaks.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. jaanuar 2018

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 671.

      (2)  ELT C 255, 5.8.2017, lk 10.


title: Nõukogu rakendusmäärus (EL) 2018/31, 10. jaanuar 2018, millega rakendatakse määruse (EL) nr 377/2012 (mis käsitleb teatavate Guinea-Bissau Vabariigi rahu, julgeolekut või stabiilsust ohustavate isikute, üksuste ja asutuste vastu suunatud piiravaid meetmeid) artikli 11 lõiget 1

text:
               11.1.2018

               ET

               Euroopa Liidu Teataja

               L 6/1

         NÕUKOGU RAKENDUSMÄÄRUS (EL) 2018/31,
   10. jaanuar 2018,
   millega rakendatakse määruse (EL) nr 377/2012 (mis käsitleb teatavate Guinea-Bissau Vabariigi rahu, julgeolekut või stabiilsust ohustavate isikute, üksuste ja asutuste vastu suunatud piiravaid meetmeid) artikli 11 lõiget 1
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 3. mai 2012. aasta määrust (EL) nr 377/2012, mis käsitleb teatavate Guinea-Bissau Vabariigi rahu, julgeolekut või stabiilsust ohustavate isikute, üksuste ja asutuste vastu suunatud piiravaid meetmeid, (1) eriti selle artikli 11 lõiget 1,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:

               (1)

               Nõukogu võttis 3. mail 2012 vastu määruse (EL) nr 377/2012.

               (2)

               ÜRO Julgeolekunõukogu resolutsiooni 2048 (2012) alusel loodud ÜRO Julgeolekunõukogu komitee jättis 20. detsembril 2017 ühe isiku välja selliste isikute loetelust, kelle suhtes kohaldatakse piiravaid meetmeid.

               (3)

               Kõnealune isik tuleks määruse (EL) nr 377/2012 I lisast välja jätta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 377/2012 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. jaanuar 2018

            Nõukogu nimel

            eesistuja

         E. KRALEVA

      (1)  ELT L 119, 4.5.2012, lk 1.

      LISA
      Määruse (EL) nr 377/2012 I lisast jäetakse välja järgmist isikut käsitlev kanne:

                  11.

                  Sanha CLUSSÉ.


title: Komisjoni rakendusmäärus (EL) 2018/33, 28. september 2017, milles sätestatakse rakenduslikud tehnilised standardid seoses makstud tasude ülevaate standarditud esitlusvormingu ja ühise sümboliga vastavalt Euroopa Parlamendi ja nõukogu direktiivile 2014/92/EL (EMPs kohaldatav tekst )

text:
                  11.1.2018

                  ET

                  Euroopa Liidu Teataja

                  L 6/26

            KOMISJONI RAKENDUSMÄÄRUS (EL) 2018/33,
      28. september 2017,
      milles sätestatakse rakenduslikud tehnilised standardid seoses makstud tasude ülevaate standarditud esitlusvormingu ja ühise sümboliga vastavalt Euroopa Parlamendi ja nõukogu direktiivile 2014/92/EL
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 23. juuli 2014. aasta direktiivi 2014/92/EL maksekontoga seotud tasude võrreldavuse, maksekonto vahetamise ja põhimaksekontole juurdepääsu kohta, (1) eriti selle artikli 5 lõike 4 teist lõiku,
      ning arvestades järgmist:

                  (1)

                  Direktiivi 2014/92/EL kohaselt peavad liikmesriigid tagama, et makseteenuse pakkuja esitab vähemalt kord aastas tarbijale tasuta ülevaate kõigist tema maksekontoga seotud teenuste eest makstud tasudest ning, kui see on asjakohane, info asjaomaste intressimäärade kohta. Makseteenuse pakkuja peab kasutama standarditud mõisteid, mis on esitatud kõige tüüpilisemate maksekontoga seotud teenuste lõplikus loetelus. Liikmesriigid peavad lõplikud loetelud avaldama, kasutades liidu standarditud terminoloogiat, mis on sätestatud komisjoni määruses (EL) 2018/32 (2).

                  (2)

                  Tagamaks, et makstud tasude ülevaade saavutab direktiivi 2014/92/EL eesmärgid ning annab tarbijale ühtlasi kogu asjakohase teabe viisil, mis suurendaks võrdlusvõimalusi ja läbipaistvust, peaks makseteenuse pakkuja kasutama makstud tasude ülevaate koostamiseks standardvormi.

                  (3)

                  Seoses maksekontoga seotud teenuspakettide esitlemisega tuleb arvesse võtta, et makseteenuse pakkujad pakuvad erinevat liiki pakette. Mõnede pakettide eest võetav tasu on osa üldisest tasust, nagu konto haldus- või kasutamistasu, teiste pakettide puhul võetakse nende eest tasu üldisest tasust eraldi ja mõnede pakettide puhul kuulub neisse teatav kogus teenuseid. Et tarbijal oleks hõlpsam aru saada erinevat liiki pakettide sisust ja nendega seotud tasudest, tuleks makstud tasude ülevaates paketid eraldi loetleda. Ennekõike tuleks juhul, kui tasu pakettide eest võetakse osana üldisest tasust, esitada sellised paketid koos nimetatud tasuga.

                  (4)

                  Liikmesriikidel on võimalus nõuda, et makstud tasude ülevaatele lisatakse olulisemad näitajad, nagu kogukulude näitaja. Seepärast peaks makstud tasude ülevaate vorm sisaldama eraldi tabelit, mida kasutavad need makseteenuse pakkujad, kelle suhtes selliseid nõudeid kohaldatakse.

                  (5)

                  Lisaks sellele tuleks makseteenuse pakkujatele anda selged juhised makstud tasude ülevaate esitamise kohta, kuna makstud tasude ülevaate koostamine peaks olema makseteenuse pakkujate jaoks lihtne.

                  (6)

                  Käesolev määrus põhineb rakenduslike tehniliste standardite eelnõul, mille Euroopa Järelevalveasutus (Euroopa Pangandusjärelevalve (edaspidi „EBA“)) esitas komisjonile.

                  (7)

                  EBA on korraldanud käesoleva määruse aluseks oleva rakenduslike tehniliste standardite eelnõu avalikud konsultatsioonid, analüüsinud võimaliku kaasnevat kulu ja kasu ning palunud Euroopa Parlamendi ja nõukogu määruse (EL) nr 1093/2010 artikli 37 kohaselt asutatud pangandussektori sidusrühmade kogu arvamust, (3)

            ON VASTU VÕTNUD KÄESOLEVA MÄÄRUSE:
      Artikkel 1
      Makstud tasude ülevaate vorm ja ühine sümbol
      1.   Makseteenuse pakkuja kasutab lisas esitatud vormi ja täidab selle artiklites 2–18 sätestatu kohaselt.
      2.   Makstud tasude ülevaate vormi täitmisel ei muuda makseteenuse pakkuja seda käesolevas määruses ettenähtust erineval viisil. Ennekõike peab makseteenuse pakkuja kinni vormis esitatud andmete, pealkirjade ja alapealkirjade järjestusest.
      3.   Makstud tasude ülevaade:

                  a)

                  esitatakse A4 vertikaalformaadis;

                  b)

                  sisaldab esimese lehekülje ülaosas keskele joondatud pealkirja „Makstud tasude ülevaade“, millest vasakul dokumendi ülaosas asub makseteenuse pakkuja logo ja paremal dokumendi ülaosas ühine sümbol;

                  c)

                  sisaldab ühist sümbolit, mille mõõdud ei ületa 2,5 cm × 2,5 cm ja mis on esitatud nii, nagu on ära toodud lisas esitatud vormis;

                  d)

                  on esitatud kirjatüübis Arial või muus sellele sarnases kirjatüübis kirjasuurusega 11 punkti, välja arvatud pealkiri „Makstud tasude ülevaade“, mille puhul kasutatakse 16 punkti suurust paksu kirja; kasutab pealkirjade esitamisel 14 punkti suurust paksu kirja ja alapealkirjade esitamisel 12 punkti suurust paksu kirja, välja arvatud juhul, kui suurema kirjasuuruse või rahvusvahelise pimedate kirja kasutamine on nõutav siseriikliku õiguse kohaselt või kui selles on tarbija ja makseteenuse pakkuja vahel kokku lepitud;

                  e)

                  trükitakse mustvalgena, välja arvatud makseteenuse pakkuja logo ja ühine sümbol, mis võidakse esitada värvilisena kooskõlas artiklis 2 sätestatuga;

                  f)

                  sisaldab pealkirju, mis on keskmise tumedusega halli värvi (RGB-värvimudeli koordinaadid 166,166,166), ja alapeakirju, mis on helehalli värvi (RGB-värvimudeli koordinaadid 191,191,191);

                  g)

                  on nummerdatud lehekülgedega.

            Artikkel 2
      Ühine sümbol ja makseteenuse pakkuja logo
      1.   Kui ühine sümbol on esitatud värvilisena, on selle taustavärvi koordinaadid RGB-värvimudeli järgi 0/51/153 (kuueteistkümnendsüsteem: 003399) ja sümboli koordinaadid 255/204/0 (kuueteistkümnendsüsteem: FFCC00).
      2.   Makseteenuse pakkuja logo peab olema ühise sümboliga ühesuurune.
      3.   Logo võib esitada värviliselt ainult juhul, kui värviliselt on esitatud ka ühine sümbol. Kui dokument on prinditud mustvalgena, peab ühine sümbol olema selgelt loetav.
      Artikkel 3
      Kontohalduri nimi ja kontaktandmed
      1.   Makseteenuse pakkuja asendab nurksulgudes esitatud märkused kontohalduri nimega, mis peab olema paksus kirjas ja vasakjoondatud.
      2.   Makseteenuse pakkuja asendab nurksulgudes esitatud märkused oma kontaktandmetega, nagu geograafiline aadress, telefoninumber, number, e-posti aadress, faksinumber, veebilehe aadress ja kontaktisik või -punkt, kelle poole või kuhu maksekonto omanik edasise kirjavahetuse korral pöörduda võib.
      Nimetatud kontaktandmed joondatakse vasakule.
      Artikkel 4
      Maksekonto omaniku nimi ja kontaktandmed
      1.   Makseteenuse pakkuja asendab nurksulgudes juhised maksekonto omaniku nimega.
      Nimi esitatakse paksus kirjas ja vasakjoondatult.
      2.   Makseteenuse pakkuja asendab nurksulgudes esitatud märkused maksekonto omaniku geograafilise aadressiga.
      Geograafiline aadress esitatakse vasakjoondatult ja – välja arvatud iga sõna esitäht – väiketähtedega.
      Artikkel 5
      Konto nimetus ja kontoandmed
      1.   Makseteenuse pakkuja esitab maksekonto nimetuse.
      Nimi esitatakse paksus kirjas, vasakjoondatult ja kohe sõna „Konto“ järel.
      2.   Makseteenuse pakkuja esitab maksekontot eristavad üksikandmed, nagu panga tunnuskood (BIC), rahvusvaheline pangakontonumber (IBAN), siseriiklik kontonumber ja siseriiklik pangakood.
      Nimetatud andmed esitatakse vasakjoondatult.
      Artikkel 6
      Kalendriperiood
      Makseteenuse pakkuja esitab real „periood“ vasakjoondatult kalendriperioodi, mille kohta makstud tasude ülevaade esitatakse.
      Artikkel 7
      Kuupäev
      Makseteenuse pakkuja esitab real „kuupäev“ vasakjoondatult kuupäeva, millal ta makstud tasude ülevaate esitab.
      Artikkel 8
      Sissejuhatavad märkused
      Vormis esitatud sissejuhatavad märkused tuleb makstud tasude ülevaates muutmatul kujul ära tuua, kasutades teksti sees 1,15 punkti, teksti ees 0 punkti ja selle järel 10 punkti suurust reavahet.
      Artikkel 9
      Tasude ja intresside ülevaade
      1.   Makseteenuse pakkuja esitab paksus kirjas paremjoondatult tasude ja intresside kogusummad, mis tuleb ära näidata pealkirja all „Tasude ja intresside ülevaade“ neljas eraldi tabelis.
      2.   Kui konkreetse konto puhul ei ole intress ette nähtud ja kui seda käsitleva teabe esitamine on direktiivi 2014/92/EL üle võtvate siseriiklike sätete kohaselt võimalik või kohustuslik, lisab makseteenuse pakkuja väiketähtedega ja paremjoondatult märkuse „intress ei ole kohaldatav“.
      3.   Kui intress on ette nähtud, ent selle summa konkreetse perioodi jooksul on null, ja kui seda käsitleva teabe esitamine on direktiivi 2014/92/EL üle võtvate siseriiklike sätete kohaselt võimalik või kohustuslik, näitab makseteenuse pakkuja selle ära, märkides vastavasse tabelisse „0“.
      4.   Makseteenuse pakkuja esitab eraldi tabelis kogukulude näitaja, mis võtab kokku maksekonto aastase maksumuse, kui see on direktiivi 2014/92/EL üle võtvate siseriiklike sätete kohaselt kohustuslik. Kui nimetatud siseriiklike sätetega ei nõuta makseteenuse pakkujalt kogukulude näitaja esitamist, kustutab ta selle tabeli.
      Artikkel 10
      Üksikasjalik ülevaade konto eest makstud tasudest
      1.   Makseteenuse pakkuja loetleb tabelis pealkirjaga „Üksikasjalik ülevaade konto eest makstud tasudest“ kõik tasud, mis on asjaomase perioodi jooksul vastavate teenuste eest makstud.
      Tasud konto pakkumise või haldamise eest tuleb esitada alampealkirja „Kontoga seotud üldteenused“ all.
      2.   Makseteenuse pakkuja märgib teenused vasakjoondatult paksus kirjas alaveergu „Teenus“, kasutades teksti sees ühekordset ning iga teenuse ees 0 punkti ja selle järel 0 punkti suurust reavahet.
      3.   Makseteenuse pakkuja esitab alaveerus „Teenuse kasutamise kordade arv“ selle, mitu korda teenust makstud tasude ülevaate vastava perioodi jooksul kasutati, joondades selle paremale ja kasutades artikli 1 lõike 3 punktiga d ette nähtud kirjatüüpi.
      Makseteenuse pakkuja jätab alaveeru „Teenuse kasutamise kordade arv“ tühjaks juhul, kui:

                  a)

                  teenust kasutati, ent makseteenuse pakkuja ei võtnud selle teenuse eest tasu ja

                  b)

                  seda käsitleva teabe esitamine on direktiivi 2014/92/EL üle võtvate siseriiklike sätete kohaselt võimalik või kohustuslik.

            4.   Makseteenuse pakkuja esitab alaveerus „Ühikuhind“ paremjoondatult ühikuhinna struktuuri ja iga kasutatud teenuse maksumuse.
      5.   Makseteenuse pakkuja esitab alaveerus „Tasu maksmise kordade arv“ paremjoondatult selle, mitu korda makstud tasude ülevaate vastava perioodi jooksul iga teenuse eest tasu on võetud. Makseteenuse pakkuja märgib vastavasse alaveergu väljendi „tasu ei võetud“ juhul, kui:

                  a)

                  teenust kasutati, ent selle eest ei võetud tasu ja

                  b)

                  seda käsitleva teabe esitamine on direktiivi 2014/92/EL üle võtvate siseriiklike sätete kohaselt võimalik või kohustuslik.

            6.   Makseteenuse pakkuja esitab alaveerus „Kokku“ paksus kirjas selle teenuse kasutamise eest asjaomasel perioodil makstud tasude kogusumma.
      7.   Kui mõne alapealkirja all ei ole ühtegi teenust, kustutab makseteenuse pakkuja selle alapealkirja. Makseteenuse pakkuja kustutab alapealkirja ka juhul, kui maksekonto omanik ei kasutanud asjaomase perioodi jooksul ühtegi teenust suuremas koguses kui teenuspaketis ette nähtud.
      8.   Makseteenuse pakkuja esitab real „Makstud tasud kokku“ paksus kirjas maksekonto omaniku poolt asjaomasel perioodil makstud tasude kogusumma.
      Artikkel 11
      Tasuliikide ülevaade
      1.   Kui ühel või mitmel järgnevalt loetletud viisidest võetakse eraldi tasusid, esitab makseteenuse pakkuja tabeli „Üksikasjalik ülevaade konto eest makstud tasudest“ vastava teenuse veerus „Teenus“ eraldi real kirjelduse iga tasulise kasutuskorra, kanali või tingimuse („tasu liigid“) kohta:

                  a)

                  sama teenuse erinevate tasuliste kasutuskordade eest (näiteks algne avamistasu ja järgnevad täitmistasud sama teenuse eest);

                  b)

                  sama teenuse taotlemise, kasutamise või osutamise eri kanalite eest (näiteks telefonitsi, harukontoris või veebi teel);

                  c)

                  sõltuvalt sellest, kas sama teenuse erinevad tingimused on täidetud (näiteks kreeditkorralduste või sularaha väljavõtmiste minimaalsest või maksimaalsest piirsummast kinnipidamine).

            Kirjeldus joondatakse vasakule. Tasud esitatakse veerus „Ühikuhind“ paremjoondatult.
      2.   Kui tasude võtmine sõltub mitut liiki tasude kombinatsioonist, nagu tasud, mis on kanalist sõltuvalt erinevad ja mis jagatakse seejärel täiendavalt sõltuvalt sellest, kas piirsumma on saavutatud, esitab makseteenuse pakkuja lisaks artikli 10 lõike 5 kohaldamisele paremjoondatult kirjelduse iga täiendava tasuliigi kohta.
      3.   Kui tasu muutus asjaomase perioodi jooksul, loetleb makseteenuse pakkuja iga perioodi jooksul kohaldatud tasud, lisades veergu „Ühikuhind“ uusi ridu.
      Artikkel 12
      Nende teenuspakettide kirjeldus, mille eest võetakse tasu osana alapealkirja „Kontoga seotud üldteenused“ all olevatest tasudest
      1.   Kui koos maksekontoga pakutakse kontoga seotud teenuspaketti ja selle eest võetakse tasu osana alapealkirja „Kontoga seotud üldteenused“ all olevatest tasudest, märgib makseteenuse pakkuja tabeli „Üksikasjalik ülevaade konto eest makstud tasudest“ teenuspaketti käsitlevale reale veergu „Teenus“ teabe paketi kuuluvate teenuste kohta ja veergu „Teenuse kasutamise kordade arv“ paketi kasutamise kordade arvu. Jaotise „Tasu“ veergudes esitab makseteenuse pakkuja kooskõlas artikli 11 lõikes 1 sätestatuga tasu, mis võeti paketi kui terviku eest, ja selle, mitu korda asjaomase perioodi kestel selle eest paketitasu võeti. Kui teenuspaketi eest võetakse tasu kontoga seotud üldteenuste tasust eraldi, tuleb rida kustutada.
      2.   Kõik tasud, mis on võetud paketis sisalduvat kogust ületavate teenuste eest; esitatakse vastavalt artiklitele 1–11 tabelis, milles on loetletud teenused ja tasud.
      3.   Kui paketis sisalduvate teenuste arv ei ole piiratud või kui paketiga hõlmatud teenuste kogust ei ole ületatud, kustutab makseteenuse pakkuja rea allservas oleva lause „Seda kogust ületavate teenuste eest on tasu võetud eraldi“.
      Artikkel 13
      Kirjeldus nende maksekontoga seotud teenuspakettide kohta, mille eest võetakse tasu alapealkirja „Kontoga seotud üldteenused“ all olevatest tasudest eraldi
      1.   Kui makseteenuse pakkuja pakub koos kontoga teenuspaketti, mis on maksekontoga seotud, ja kui selle paketi eest võetakse tasu eraldi mistahes alapealkirja „Kontoga seotud üldteenused“ all olevatest kontoga seotud üldteenuste tasudest, mis on loetletud teenuste ja tasude tabelis, märgib makseteenuse pakkuja teenusepakette käsitlevasse tabelisse järgmise teabe:

                  a)

                  teenuspaketi kohta käivasse veergu kaubamärgi nimetuse, kui see on asjakohane, või paketi sisu (nurksulud tuleb kustutada);

                  b)

                  „Tasu“ veergu paremjoondatult tasu, mis võeti paketi kui terviku eest makstud tasude ülevaate perioodi jooksul;

                  c)

                  kolmandasse veergu paketitasu võtmise kordade arvu asjaomase perioodi jooksul.

            Kõik muud tasud, mis on võetud paketitasuga hõlmatud kogust ületavate teenuste eest, esitatakse vastavalt artiklitele 10 ja 11 tabelis, milles on loetletud teenused ja tasud.
      2.   Kui paketi eest võetakse tasu korrapäraselt, märgitakse tasu võtmise sagedus vasakjoondatult veergu „Tasu“ ja kohe selle all olevale joonele paksus kirjas aastane kogumaksumus, kasutades väljendit „Aastane kogumaksumus“.
      3.   Kui erinevate pakettide eest võetakse vastava perioodi jooksul erinevaid tasusid, esitatakse lõigus 1 loetletud teave eraldi tabelis iga paketi kohta.
      4.   Kui teenuspaketti ei pakuta koos kontoga või kui koos kontoga pakutava teenuspaketi eest võetakse tasu osana kontoga seotud mistahes üldteenuste eest võetava tasuga, kustutab makseteenuse pakkuja kogu tabeli, sealhulgas pealkirja „Üksikasjalik teave teenuspaketti kuuluvate tasude kohta“.
      5.   Kui mitte ühegi paketis sisalduva teenuse arv ei ole piiratud või kui teenuspaketiga hõlmatud teenuste kogust ei ole ületatud, kustutab makseteenuse pakkuja tabeli allservas oleva lause „Seda kogust ületavate teenuste eest on tasu võetud eraldi“.
      Artikkel 14
      Üksikasjalik teave kontoga seoses makstud intresside kohta
      1.   Makseteenuse pakkuja esitab tabelis „Üksikasjalik teave kontoga seoses makstud intresside kohta“ intresside summa, mille maksekonto omanik on maksnud tasude ülevaatega hõlmatud perioodi jooksul, kui see on asjakohane.
      2.   Makseteenuse pakkuja esitab veerus „Intressimäär“ protsentides väljendatud aastaintressimäära. Kui intressimäär asjaomase perioodi jooksul muutus, esitab makseteenuse pakkuja iga intressimäära, mida iga perioodi jooksul kohaldati, eraldi real.
      3.   Makseteenuse pakkuja esitab veerus „Intress“ paksus kirjas ja konto vääringus intresside summa, mille maksekonto omanik on maksnud. Kui intressimäär asjaomase perioodi jooksul muutus, näitab makseteenuse pakkuja eraldi ridadel ära maksekonto omaniku poolt igal vastaval perioodil makstud intressisumma.
      4.   Makseteenuse pakkuja esitab real „Makstud intress kokku“ paksus kirjas maksekonto omaniku poolt asjaomasel perioodil makstud intresside kogusumma.
      5.   Kui maksekonto omanik ei maksa intressi, kuna intress ei ole selle konto puhul ette nähtud, ja kui seda käsitleva teabe esitamine on direktiivi 2014/92/EL üle võtvate siseriiklike sätete kohaselt võimalik või kohustuslik, näitab makseteenuse pakkuja selle ära real „Makstud intress kokku“, lisades sinna väiketähtedega vasakjoondatult märkuse „intress ei ole kohaldatav“.
      Artikkel 15
      Üksikasjalik teave kontolt teenitud intresside kohta
      1.   Makseteenuse pakkuja esitab tabelis „Üksikasjalik teave kontolt teenitud intresside kohta“ intressisumma, mille maksekonto omanik on teeninud makstud tasude ülevaatega hõlmatud perioodil, kui see on asjakohane.
      2.   Makseteenuse pakkuja asendab sõnad „Konto nimi“ asjaomase konto nimega (paksus kirjas).
      3.   Makseteenuse pakkuja esitab veerus „Intressimäär“ protsentides väljendatud aastaintressimäära. Kui intressimäär asjaomase perioodi jooksul muutus, esitab makseteenuse pakkuja iga intressimäära, mida iga perioodi jooksul kohaldati, eraldi real.
      4.   Makseteenuse pakkuja esitab veerus „Intress“ paksus kirjas ja konto vääringus intresside summa, mille maksekonto omanik on teeninud. Kui intressimäär makstud tasude ülevaatega hõlmatud perioodi jooksul muutus, näitab makseteenuse pakkuja eraldi ridadel ära maksekonto omaniku poolt igal asjaomasel perioodil teenitud intressisumma. Kui intress on ette nähtud, ent selle summa konkreetse perioodi jooksul on null, märgib makseteenuse pakkuja veergu „Intress“ sümboli „0“.
      5.   Kui konkreetselt kontolt ei maksta intresse, kuna intress ei ole selle konto puhul ette nähtud, näitab makseteenuse pakkuja selle ära veerus „Intress“, lisades sinna väiketähtedega vasakjoondatult märkuse „intress ei ole kohaldatav“.
      6.   Makseteenuse pakkuja esitab real „Teenitud intress kokku“ paksus kirjas maksekonto omaniku poolt makstud tasude ülevaatega hõlmatud perioodil teenitud intresside kogusumma.
      7.   Kui konkreetselt kontolt ei maksta intressi, kuna intress ei ole selle konto puhul ette nähtud, ja kui seda käsitleva teabe esitamine on direktiivi 2014/92/EL üle võtvate siseriiklike sätete kohaselt võimalik või kohustuslik, näitab makseteenuse pakkuja selle ära real „Teenitud intress kokku“, lisades sinna väiketähtedega vasakjoondatult märkuse „intress ei ole kohaldatav“.
      Artikkel 16
      Lisateave
      1.   Makseteenuse pakkuja esitab tabelis „Lisateave“ mistahes lisateabe, mida ei ole artiklites 2–15 käsitletud ja mis on otseselt seotud makstud tasude ülevaatega hõlmatud perioodi jooksul ostetud teenuste või makstud tasude või makstud või teenitud intresside või kohaldatud intressimääradega, millele on osutatud direktiivi 2014/92/EL artikli 5 lõikes 2. Selles tabelis esitatud teave hõlmab teavet, mille esitamine on kohustuslik vastavalt siseriiklikele õigusaktidele.
      2.   Tabelit täites järgib makseteenuse pakkuja käesolevas määruses sätestatud esitlusvormingut, kui see on kohaldatav.
      3.   Kui makseteenuse pakkuja lõikes 1 täpsustatud liiki teavet ei esita, kustutab ta selle tabeli.
      Artikkel 17
      Kaubamärgi nimetus
      Kaubamärgi nimetuse kasutamise korral peab kaubamärgi nimetus järgnema vahetult teenuse nimele ning see tuleb kirjutada artikli 1 lõike 3 punktis d osutatud kirjatüübis ja nurksulgudes.
      Artikkel 18
      Elektrooniliste vahendite kasutamine
      1.   Kui makstud tasude ülevaade esitatakse elektrooniliselt, võib makseteenuse pakkuja tingimusel, et tarbijale esitatakse samal ajal selline makstud tasude ülevaade, mis vastab lisas esitatud vormile ja on täidetud artiklite 2–17 kohaselt, muuta vormi ainult järgmisel viisil:

                  a)

                  erandina artikli 1 lõike 3 punktist d võib kirjasuurust muuta, tingimusel et artikli 1 lõike 3 kohased kirjasuuruste proportsioonid jäävad samaks;

                  b)

                  kui elektrooniliste vahendite mõõtmed on sellised, et mitme tabeli ja veeru kasutamise korral oleks makstud tasude ülevaade raskesti loetav, võib kasutada üht veergu või üht tabelit, kui teabe, pealkirjade ja alapealkirjade järjekord jäetakse samaks;

                  c)

                  lubatud on elektrooniliste vahendite, sealhulgas kihtide ja hüpikakende kasutamine, kui makstud tasude ülevaate pealkirja, ühist sümbolit, pealkirju ja alapealkirju kuvatakse silmapaistvalt ning kui teabe järjekord jäetakse samaks.

            2.   Lõike 1 punktis c osutatud elektrooniliste vahendite kasutamise korral ei tohi need olla nii silmatorkavad, et suunata kliendi tähelepanu makstud tasude ülevaates esitatud teabelt kõrvale. Kihtide ja hüpikakende vahendusel esitatud teave peab piirduma käesolevas määruses osutatud teabega.
      Artikkel 19
      Jõustumine
      Käesolev määrus jõustub kahekümnendal päeval pärast selle avaldamist Euroopa Liidu Teatajas.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 28. september 2017

               Komisjoni nimel

               president

            Jean-Claude JUNCKER

         (1)  ELT L 257, 28.8.2014, lk 214.

         (2)  Komisjoni 28. septembri 2017. aasta delegeeritud määrus (EL) 2018/32, millega täiendatakse Euroopa Parlamendi ja nõukogu direktiivi 2014/92/EL seoses regulatiivsete tehniliste standarditega liidu standarditud terminoloogia kohta kõige tüüpilisemate maksekontoga seotud teenuste puhul (vt käesoleva Euroopa Liidu Teataja lk 3).

         (3)  Euroopa Parlamendi ja nõukogu 24. novembri 2010. aasta määrus (EL) nr 1093/2010, millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/78/EÜ (ELT L 331, 15.12.2010, lk 12).

         LISA

            Makstud tasude ülevaate vorm

         Tekst pildi

            Makstud tasude ülevaade
            [Kontohalduri nimi]
            [Kontohalduri kontaktandmed
            [Kliendi nimi]
            [Kontaktandmed]
            Konto
            Kontoandmed
            Periood
            Alates kuni
            Kuupäev
            ·
            Käesolevas dokumendis antakse ülevaade kõigist tasudest Teie maksekontoga seotud teenuste eest eespool näidatud perioodil.
            ·
            Samuti on selles ära näidatud võimalikud intressid, mida olete selle aja jooksul maksnud või teeninud.
            ·
            Teabe üksikute tehingute ja kontojäägi saldo kohta leiate kontoväljavõtetest.
            Tasude ja intresside ülevaade
            Makstud tasud kokku (kõik teenuspakettide tasud ja kõik makstud tasud kokku)
            Makstud intress kokku
            Teenitud intress kokku
            Kogukulude näitaja

         Tekst pildi

            Üksikasjalik ülevaade konto eest makstud tasudest
            Teenus
            Tasu
            Teenus
            Teenuse kasutamise kordade arv
            Ühikutasu
            Tasu maksmise kordade arv
            Kokku
            Kontoga seotud üldteenused
            Sealhulgas teenuspakett, mis koosneb järg-misest:
            Seda kogust ületavate teenuste eest on tasu võetud eraldi
            Maksed (v.a kaardimaksed)
            Kaardid ja sularaha
            Arvelduskrediit ja sellega seotud teenused
            Muud teenused
            Makstud tasud kokku
            Üksikasjalik teave teenuspaketti kuuluvate tasude kohta
            Teenuspakett
            Tasu
            Tasu võtmise kordade arv
            Paketiteenus [kaubamärgi nimetus, kui see on asjakohane]
            Sealhulgas:
            Seda kogust ületavate teenuste eest on tasu võetud eraldi.
            Üksikasjalik teave kontoga seoses makstud intresside kohta
            Intressimäär
            Intress
            Makstud intress kokku

         Tekst pildi

            Üksikasjalik teave kontolt teenitud intresside kohta
            Intressimäär
            Intress
            „Konto nimi“
            Teenitud intress kokku
            Lisateave


title: Komisjoni rakendusmäärus (EL) 2018/34, 28. september 2017, milles sätestatakse rakenduslikud tehnilised standardid seoses teenuste hinnakirja standarditud esitlusvormingu ja ühise sümboliga vastavalt Euroopa Parlamendi ja nõukogu direktiivile 2014/92/EL (EMPs kohaldatav tekst )

text:
                  11.1.2018

                  ET

                  Euroopa Liidu Teataja

                  L 6/37

            KOMISJONI RAKENDUSMÄÄRUS (EL) 2018/34,
      28. september 2017,
      milles sätestatakse rakenduslikud tehnilised standardid seoses teenuste hinnakirja standarditud esitlusvormingu ja ühise sümboliga vastavalt Euroopa Parlamendi ja nõukogu direktiivile 2014/92/EL
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 23. juuli 2014. aasta direktiivi 2014/92/EL maksekontoga seotud tasude võrreldavuse, maksekonto vahetamise ja põhimaksekontole juurdepääsu kohta, (1) eriti selle artikli 4 lõike 6 kolmandat lõiku,
      ning arvestades järgmist:

                  (1)

                  Direktiivi 2014/92/EL kohaselt peavad liikmesriigid tagama, et makseteenuse pakkuja esitab tarbijale paberkandjal või muul püsival andmekandjal teenuste hinnakirja, mis sisaldab kõige tüüpilisemate maksekontoga seotud teenuste lõplikus loetelus esitatud standarditud mõisteid ning, juhul kui teenust pakub makseteenuse pakkuja, siis iga teenuse eest võetavat tasu. Liikmesriigid peavad lõplikud loetelud avaldama, kasutades liidu standarditud terminoloogiat, mis on sätestatud komisjoni delegeeritud määruses (EL) 2018/32 (2).

                  (2)

                  Tagamaks, et teenuste hinnakiri saavutab direktiivi 2014/92/EL eesmärgid ning annab tarbijale ühtlasi kogu asjakohase teabe viisil, mis suurendaks võrdlusvõimalusi ja läbipaistvust, peaks makseteenuse pakkuja kasutama teenuste hinnakirja koostamiseks standardvormis ja tal peaksid olema selged juhised selle täitmise kohta.

                  (3)

                  Kuna teenuste hinnakirja eesmärk on anda tarbijale enne maksekonto lepingu sõlmimist teavet selleks, et ta saaks maksekontode pakkumisi võrrelda, peaks makseteenuse pakkuja koostama ühe teenuste hinnakirja iga tarbijale pakutava maksekonto kohta, kasutades selleks standardvormi.

                  (4)

                  Selleks et tarbijal oleks võimalik valida pakutavate kontode hulgast oma vajaduste seisukohast kõige sobilikum ja tagada samal ajal ulatuslik standardiseeritus, peaks olema võimalik pakette omavahel sobilikul moel kombineerida ja seega peaks makseteenuse pakkujal olema võimalik koostada niisuguse maksekonto kohta enam kui üks teenuste hinnakiri, seda tingimusel, et iga dokument hõlmab vähemalt üht paketti.

                  (5)

                  Et tarbijal oleks hõlpsam aru saada erinevat liiki pakettide sisust ja nendega seotud tasudest, tuleks teenuste hinnakirjas paketid eraldi loetleda.

                  (6)

                  Kui teenused, mille puhul ületatakse paketiga hõlmatud kogus, ei kuulu kõige tüüpilisemate maksekontoga seotud teenuste riigisisesesse lõplikusse loetellu ja ei ole seega teenuste hinnakirjas ära toodud, tuleks need ära näidata eraldi tabelis ja neid ei tohiks kokku panna teabega pakettide sisu kohta, et anda tarbijatele paketist selge ülevaade.

                  (7)

                  Kuna iga teenuste hinnakirja sisu sõltub konkreetse makseteenuse pakkuja pakutavast teenustevalikust ja iga liikmesriigi kõige tüüpilisemate maksekontoga seotud teenuste lõplikust loetelust, tuleks teenuste ühtsel turul pakutavate maksekontode võrreldavuse tagamise eesmärgil esitada teenuste hinnakirjas teatavad pealkirjad, mille alla erinevad teenused tuleks koondada.

                  (8)

                  Teenuste hinnakirja vorm peaks sisaldama eraldi tabelit, mida kasutavad need makseteenuse pakkujad, kellelt nõutakse ka kogukulude näitaja esitamist.

                  (9)

                  Käesolev määrus põhineb rakenduslike tehniliste standardite eelnõul, mille Euroopa Järelevalveasutus (Euroopa Pangandusjärelevalve (edaspidi „EBA“)) esitas komisjonile.

                  (10)

                  EBA on korraldanud käesoleva määruse aluseks oleva rakenduslike tehniliste standardite eelnõu avalikud konsultatsioonid, analüüsinud võimaliku kaasnevat kulu ja kasu ning palunud Euroopa Parlamendi ja nõukogu määruse (EL) nr 1093/2010 artikli 37 kohaselt asutatud pangandussektori sidusrühmade kogu arvamust, (3)

            ON VASTU VÕTNUD KÄESOLEVA MÄÄRUSE:
      Artikkel 1
      Teenuste hinnakirja vorm ja ühine sümbol
      1.   Makseteenuse pakkuja kasutab lisas esitatud vormi ja täidab selle artiklites 2–13 sätestatu kohaselt.
      2.   Teenuste hinnakirja vormi täitmisel ei muuda makseteenuse pakkuja seda käesolevas määruses ettenähtust erineval viisil. Ennekõike peab makseteenuse pakkuja kinni vormis esitatud andmete, pealkirjade ja alapealkirjade järjestusest. Teenuste hinnakiri:

                  a)

                  esitatakse A4 vertikaalformaadis;

                  b)

                  sisaldab esimese lehekülje ülaosas keskele joondatud pealkirja „Teenuste hinnakiri“, millest vasakul dokumendi ülaosas asub makseteenuse pakkuja logo ja paremal dokumendi ülaosas ühine sümbol;

                  c)

                  sisaldab ühist sümbolit, mille mõõdud on 2,5 cm × 2,5 cm ja mis on esitatud nii, nagu on ära toodud lisas esitatud vormis;

                  d)

                  on esitatud kirjatüübis Arial või muus sellele sarnases kirjatüübis kirjasuurusega 11 punkti, välja arvatud pealkiri „Teenuste hinnakiri“, mille puhul kasutatakse 16 punkti suurust paksu kirja; kasutab pealkirjade esitamisel 14 punkti suurust paksu kirja ja alapealkirjade esitamisel 12 punkti suurust paksu kirja, välja arvatud juhul, kui suurema kirjasuuruse või rahvusvahelise pimedate kirja kasutamine on nõutav siseriikliku õiguse kohaselt või kui selles on tarbija ja makseteenuse pakkuja vahel kokku lepitud;

                  e)

                  trükitakse mustvalgena, välja arvatud makseteenuse pakkuja logo ja ühine sümbol, mis võidakse esitada värvilisena kooskõlas artiklis 2 sätestatuga;

                  f)

                  sisaldab pealkirju, mis on keskmise tumedusega halli värvi (RGB-värvimudeli koordinaadid 166,166,166), ja alapeakirju, mis on helehalli värvi (RGB-värvimudeli koordinaadid 191,191,191);

                  g)

                  on nummerdatud lehekülgedega.

            3.   Makseteenuse pakkuja esitab eraldi teenuste hinnakirja iga maksekonto kohta, mida ta tarbijatele pakub.
      4.   Ilma et see mõjutaks direktiivi 2014/92/EL IV peatükis osutatud põhimaksekonto pakkumist, võib makseteenuse pakkuja juhul, kui ta pakub tarbijatele ainult üht maksekontot, mida saab kombineerida erinevate direktiivi 2014/92/EL artikli 4 lõikes 3 osutatud teenuspakettidega, koostada kõnealuse konto kohta enam kui ühe teenuste hinnakirja tingimusel, et igasse teenuste hinnakirja kuulub vähemalt üks pakett.
      Artikkel 2
      Ühine sümbol ja makseteenuse pakkuja logo
      1.   Kui ühine sümbol on esitatud värvilisena, on selle taustavärvi koordinaadid RGB-värvimudeli järgi 0/51/153 (kuueteistkümnendsüsteem: 003399) ja sümboli koordinaadid 255/204/0 (kuueteistkümnendsüsteem: FFCC00).
      2.   Makseteenuse pakkuja logo peab olema ühise sümboliga ühesuurune.
      3.   Logo võib esitada värviliselt ainult juhul, kui värviliselt on esitatud ka ühine sümbol. Kui dokument on prinditud mustvalgena, peab ühine sümbol olema selgelt loetav.
      Artikkel 3
      Kontohalduri nimi
      Kontot haldava makseteenuse pakkuja nimi esitatakse paksus kirjas ja vasakjoondatult.
      Artikkel 4
      Konto nimi
      Konto nimi esitatakse paksus kirjas ja vasakjoondatult kontohalduri nime all.
      Artikkel 5
      Kuupäev
      Konto nime järel esitatakse kuupäev, mil makseteenuse pakkuja viimast korda teenuste hinnakirja uuendas, kasutades artikli 1 lõike 2 punktiga d ette nähtud kirjatüüpi ja joondades kuupäeva vasakule.
      Artikkel 6
      Sissejuhatavad märkused
      1.   Vormis esitatud sissejuhatavad märkused tuleb teenuste hinnakirjas muutmatul kujul ära tuua, kasutades teksti sees 1,15 punkti, teksti ees 0 punkti ja selle järele 10 punkti suurust reavahet.
      2.   Makseteenuse pakkuja asendab nurksulud asjaomaste lepingueelsete dokumentide ja lepingudokumentide nimedega.
      Artikkel 7
      Tabel „Teenused ja tasud“
      1.   Kui makseteenuse pakkuja pakub teenuseid, mis kuuluvad direktiivi 2014/92/EL artikli 3 lõikes 5 osutatud kõige tüüpilisemate maksekontoga seotud teenuste riigisisesesse lõplikusse loetellu, siis loetleb ta sellised teenused ning neile vastavad tasud teenuste ja tasude tabelis järgnevalt:

                  a)

                  teenus märgitakse vasakjoondatult paksus kirjas veergu „Teenus“;

                  b)

                  iga teenus esitatakse ainult üks kord ja märgitakse vastava tabelis toodud alapealkirja alla (näiteks konto pakkumine või haldamine tuleb esitada alampealkirja „Kontoga seotud üldteenused“ all);

                  c)

                  teenustele vastavad tasud märgitakse paremjoondatult veergu „Tasu“;

                  d)

                  kui tasu võetakse korrapäraselt (ja mitte kasutuspõhiselt), näidatakse tasu võtmise intervall vasakjoondatult ära veerus „Tasu“ ja selle järele märgitakse paremjoondatult kõnealuse perioodi eest võetud tasu; aastane kogutasu esitatakse paksus kirjas vasakjoondatult kohe sageduse all oleval joonel, kasutades väljendit „Aastatasu kokku“ ja joondades vastava tasu paremale;

                  e)

                  reavahe peab olema ühekordne, iga teenuse ja tasu ees 0 punkti ja selle järel 0 punkti suurune.

            2.   Kui mitte ükski makseteenuse pakkuja pakutavatest teenustest, mis võiks kuuluda mõne alapealkirja alla, ei kuulu kõige tüüpilisemate maksekontoga seotud teenuste riigisisesesse lõplikusse loetellu, kustutatakse kogu kõnealuse alapealkirja kohta käiv rida, sealhulgas rea nimetus.
      3.   Kui makseteenuse pakkuja ei paku mitte ühtegi teenust neist, mis kuuluvad direktiivi 2014/92/EL artikli 3 lõikes 5 osutatud kõige tüüpilisemate maksekontoga seotud teenuste riigisisesesse lõplikusse loetellu, või kui teenus ei ole koos kontoga kättesaadav, kasutatakse väljendit „teenus ei ole kättesaadav“.
      4.   Kui ühel või mitmel järgnevalt loetletud viisidest võetakse eraldi tasusid, esitab makseteenuse pakkuja vastava teenuse veerus „Tasu“ eraldi real kirjelduse iga tasulise kasutuskorra, kanali või tingimuse („tasu liigid“) kohta:

                  a)

                  sama teenuse erinevate tasuliste kasutuskordade eest (näiteks algne avamistasu ja järgnevad täitmistasud sama teenuse eest);

                  b)

                  sama teenuse taotlemise, kasutamise või osutamise eri kanalite eest (näiteks telefonitsi, harukontoris või veebi teel);

                  c)

                  sõltuvalt sellest, kas sama teenuse erinevad tingimused on täidetud (näiteks kreeditkorralduste või sularaha väljavõtmiste minimaalsest või maksimaalsest piirsummast kinnipidamine).

            Kirjeldus joondatakse vasakule ja tasu joondatakse paremale.
      5.   Kui tasude võtmine sõltub mitut liiki tasude kombinatsioonist, nagu tasud, mis on kanalist sõltuvalt erinevad ja mis jagatakse seejärel täiendavalt sõltuvalt sellest, kas piirsumma on saavutatud, esitab makseteenuse pakkuja lisaks lõike 4 kohaldamisele paremjoondatult kirjelduse iga täiendava tasuliigi kohta.
      Artikkel 8
      Nende teenuspakettide kirjeldus, mille eest võetakse tasu osana alapealkirja „Kontoga seotud üldteenused“ all olevatest tasudest
      1.   Kui maksekontoga seotud teenuspaketi eest võetakse tasu osana alapealkirja „Kontoga seotud üldteenused“ all olevatest tasudest, sõltumata sellest, kas paketis sisalduvad teenused kuuluvad direktiivi 2014/92/EL artikli 3 lõikes 5 osutatud kõige tüüpilisemate maksekontoga seotud teenuste riigisisesesse lõplikusse loetellu või mitte, esitatakse need tabeli selles osas, mis käib kontoga seotud üldteenuste kohta, teenuspakette käsitleval real.
      2.   Makseteenuse pakkuja esitab vastavalt artiklis 10 sätestatule teabe lisatasu kohta mistahes teenuse eest, mis ületab teenuspaketiga hõlmatud teenuste kogust.
      3.   Kui mitte ühegi paketis sisalduva teenuse arv ei ole piiratud, kustutab makseteenuse pakkuja rea allservas oleva lause „Seda kogust ületavate teenuste eest võetakse tasu eraldi“.
      4.   Kui koos kontoga ei pakuta teenuspaketti ja kui teenuspaketi eest võetakse tasu eraldi mistahes kontoga seonduvate üldteenuste eest võetavast tasust, kustutatakse teenuspakette käsitlev rida.
      Artikkel 9
      Kirjeldus nende teenuspakettide kohta, mille eest võetakse tasu alapealkirja „Kontoga seotud üldteenused“ all olevatest tasudest eraldi
      1.   Kui makseteenuse pakkuja pakub koos kontoga teenuspaketti, mis on maksekontoga seotud, ja kui selle paketi eest võetakse tasu eraldi alapealkirja „Kontoga seotud üldteenused“ all olevatest tasudest, mis on loetletud teenuste ja tasude tabelis, märgib makseteenuse pakkuja teenuspakette käsitlevasse tabelisse järgmise teabe:

                  a)

                  loetelu kõigist paketti kuuluvatest teenustest, sõltumata sellest, kas need kuuluvad direktiivi 2014/92/EL artikli 3 lõikes 5 osutatud kõige tüüpilisemate maksekontoga seotud teenuste riigisisesesse lõplikusse loetellu või mitte;

                  b)

                  kõigi paketitasuga hõlmatud teenuste kogus, mis võib olla kas arv või siis märge selle kohta, et teenuste arv ei ole piiratud;

                  c)

                  paketitasu paremjoondatult veergu „Tasu“.

            2.   Kui paketi eest võetakse tasu korrapäraselt, märgitakse tasu võtmise sagedus vasakjoondatult veergu „Tasu“ ja kohe selle all olevale joonele paksus kirjas iga-aastane tasu kokku, kasutades väljendit „Aastatasu kokku“.
      3.   Makseteenuse pakkuja esitab vastavalt artiklis 10 sätestatule teabe lisatasu kohta mistahes teenuse eest, mis ületab teenuspaketiga hõlmatud teenuste kogust.
      4.   Kui mitte ühegi paketis sisalduva teenuse arv ei ole piiratud, kustutab makseteenuse pakkuja tabeli allservas oleva lause „Seda kogust ületavate teenuste eest võetakse tasu eraldi“.
      5.   Kui teenuste hinnakirja kuulub enam kui üks lõike 1 kohastest pakettidest, esitab makseteenuse pakkuja käesoleva artikli kohase teabe iga paketi kohta eraldi tabelis, näidates ära teenuspaketi kaubamärgi nimetuse, kui see on asjakohane.
      6.   Kui teenuspaketti ei pakuta koos kontoga või kui teenuspaketi eest võetakse tasu osana kontoga seotud üldteenuste eest võetavast tasust, kustutab makseteenuse pakkuja kogu tabeli.
      Artikkel 10
      Tabel lisatasude kohta teenuste eest, mille puhul ületatakse maksekontoga seotud teenuspaketi tasuga hõlmatud kogus
      1.   Makseteenuse pakkuja esitab selles tabelis teabe lisatasude kohta mistahes teenuse eest, mis ületab artiklites 8 ja 9 osutatud teenuspaketiga hõlmatud teenuste kogust, kui seda teavet ei ole esitatud teenuste ja tasude tabelis või kui teenusele vastav tasu erineb tabelis esitatust.
      2.   Kui makseteenuse pakkuja pakub enam kui üht paketti ja lõikes 1 osutatud lisatasu on paketist sõltuvalt erinev, loetleb makseteenuse pakkuja iga paketi puhul erinevad tasud ja kasutab paketi kaubamärgi nimetust, kui see on asjakohane.
      3.   Seda tabelit täites esitatakse ja struktureeritakse andmed käesoleva määruse sätete kohaselt, kui see on kohaldatav.
      4.   Kui teenuste hinnakiri ei sisalda teavet teenuspakettide kohta, kustutab makseteenuse pakkuja lõigus 1 osutatud tabeli.
      Artikkel 11
      Kogukulude näitaja
      1.   Makseteenuse pakkuja esitab eraldi tabelis kogukulude näitaja, mis võtab kokku maksekonto aastase maksumuse, kui see on siseriiklike sätete kohaselt kohustuslik.
      2.   Kui siseriiklike sätetega ei nõuta makseteenuse pakkujalt kogukulude näitaja esitamist, kustutab ta kogukulude näitaja kohta käiva tabeli.
      Artikkel 12
      Kaubamärgi nimetus
      Kaubamärgi nimetuse kasutamise korral peab kaubamärgi nimetus järgnema vahetult teenuse nimele ning see kirjutatakse artikli 1 lõike 2 punktiga d ette nähtud kirjatüübis ja nurksulgudes.
      Artikkel 13
      Elektrooniliste vahendite kasutamine
      1.   Kui teenuste hinnakiri esitatakse elektrooniliselt, võib makseteenuse pakkuja tingimusel, et tarbijale esitatakse samal ajal selline teenuste hinnakiri, mis vastab lisas esitatud vormile ja on täidetud artiklite 2–12 kohaselt, muuta vormi ainult järgmisel viisil:

                  a)

                  erandina artikli 1 lõike 2 punktist d võib kirjasuurust muuta, tingimusel et artikli 1 lõike 2 kohased kirjasuuruste proportsioonid jäävad samaks;

                  b)

                  kui elektrooniliste vahendite mõõtmed on sellised, et mitme tabeli ja veeru kasutamise korral oleks teenuste hinnakiri raskesti loetav, võib kasutada üht veergu või üht tabelit, kui teabe, pealkirjade ja alapealkirjade järjekord jäetakse samaks;

                  c)

                  lubatud on elektrooniliste vahendite, sealhulgas kihtide ja hüpikakende kasutamine, kui teenuste hinnakirja pealkirja, ühist sümbolit, sissejuhatavaid märkusi, pealkirju ja alapealkirju kuvatakse silmapaistvalt ning kui teabe järjekord jäetakse samaks.

            2.   Lõike 1 punktis c osutatud elektrooniliste vahendite kasutamise korral ei tohi need olla nii silmatorkavad, et suunata kliendi tähelepanu teenuste hinnakirjas esitatud teabelt kõrvale. Kihtide ja hüpikakende vahendusel esitatud teave peab piirduma käesolevas määruses osutatud teabega.
      Artikkel 14
      Jõustumine
      Käesolev määrus jõustub kahekümnendal päeval pärast selle avaldamist Euroopa Liidu Teatajas.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 28. september 2017

               Komisjoni nimel

               president

            Jean-Claude JUNCKER

         (1)  ELT L 257, 28.8.2014, lk 214.

         (2)  Komisjoni 28. septembri 2017. aasta delegeeritud määrus (EL) 2018/32, millega täiendatakse Euroopa Parlamendi ja nõukogu direktiivi 2014/92/EL seoses regulatiivsete tehniliste standarditega liidu standarditud terminoloogia kohta kõige tüüpilisemate maksekontoga seotud teenuste puhul (vt käesoleva Euroopa Liidu Teataja lk 3).

         (3)  Euroopa Parlamendi ja nõukogu 24. novembri 2010. aasta määrus (EL) nr 1093/2010, millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/78/EÜ (ELT L 331, 15.12.2010, lk 12).

         LISA

            Teenuste hinnakirja vorm

         Tekst pildi

            Teenuste hinnakiri
            Kontohalduri nimi:
            Konto nimi:
            Kuupäev:
            ·
            Käesolevas dokumendis on esitatud tasud maksekontoga seotud peamiste teenuste eest. See aitab Teil võrrelda neid tasusid teiste kontode samade tasudega.
            ·
            Tasu võidakse võtta ka selliste kontoga seotud teenuste eest, mida selles dokumendis loetletud ei ole. Täielik teave on kättesaadav [nimetada asjaomased lepingueelsed ja lepingudokumendid].
            ·
            Käesolevas dokumendis kasutatud terminite sõnastik on tasuta kättesaadav.
            Teenus
            Tasu
            Kontoga seotud üldteenused
            [põhiteenus] [kaubamärgi nimetus]
            Sealhulgas teenuspakett, mis koosneb järg-misest:
            Seda hulka ületavate teenuste eest võetakse tasu eraldi.
            Maksed (v.a kaardimaksed)
            Kaardid ja sularaha
            Arvelduskrediit ja sellega seotud teenused
            Muud teenused

         Tekst pildi

            Teenuspakett
            Tasu
            [kaubamärgi nimetus]
            Seda hulka ületavate teenuste eest võetakse tasu eraldi.
            Teave lisateenuste kohta
            Teave tasude kohta, mida võetakse teenuspaketiga hõlmatud teenuste kogust ületavate teenuste eest (välja arvatud ülal loetletud teenused)
            Teenus
            Tasu
            [kaubamärgi nimetus]
            Kogukulude näitaja


title: Komisjoni rakendusmäärus (EL) 2018/50, 11. jaanuar 2018, millega muudetakse 280. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu

text:
               12.1.2018

               ET

               Euroopa Liidu Teataja

               L 7/35

         KOMISJONI RAKENDUSMÄÄRUS (EL) 2018/50,
   11. jaanuar 2018,
   millega muudetakse 280. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu, (1) eriti selle artikli 7 lõike 1 punkti a ja artikli 7a lõiget 5,
   ning arvestades järgmist:

               (1)

               Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.

               (2)

               26. detsembril 2017 otsustas ÜRO Julgeolekunõukogu sanktsioonide komitee kustutada ühe kande ja muuta ühte kannet nende isikute, rühmituste ja üksuste loetelus, kelle suhtes tuleks kohaldada rahaliste vahendite ja majandusressursside külmutamist. Seega tuleks määruse (EÜ) nr 881/2002 I lisa vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 881/2002 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. jaanuar 2018

            Komisjoni nimel

            presidendi eest

            välispoliitika vahendite talituse juhataja

      (1)  EÜT L 139, 29.5.2002, lk 9.

      LISA
      Määruse (EÜ) nr 881/2002 I lisa muudetakse järgmiselt.

                  1)

                  Pealkirja „Füüsilised isikud“ all asuv kanne „Zayn al-Abidin Muhammad Hussein (teiste nimedega a) Abu Zubaida, b) Abd Al-Hadi Al-Wahab, c) Zain Al-Abidin Muhammad Husain, d) Zayn Al-Abidin Muhammad Husayn, e) Zeinulabideen Muhammed Husein Abu Zubeidah, f) Abu Zubaydah, g) Tariq Hani). Sünniaeg: 12.3.1971. Sünnikoht: Rijad, Saudi Araabia. Kodakondsus: Palestiina. Muu teave: a) Usama bin Ladenile lähedane isik ja terroristide reiside korraldaja; b) viibib alates 2007. aasta juulist vangistuses Ameerika Ühendriikides. Artikli 2a lõike 4 punktis b osutatud kuupäev: 25.1.2001.“ jäetakse välja.

                  2)

                  Pealkirja „Füüsilised isikud“ all asuv kanne „Seifallah Ben Hassine (teiste nimedega a) Seif Allah ben Hocine; b) Saifallah ben Hassine; c) Sayf Allah 'Umar bin Hassayn; d) Sayf Allah bin Hussayn; e) Abu Iyyadh al-Tunisi; f) Abou Iyadh el-Tounsi; g) Abu Ayyad al-Tunisi; h) Abou Aayadh; i) Abou Iyadh). Sünniaeg: 8.11.1965. Sünnikoht: Tunis, Tuneesia. Kodakondsus: Tuneesia. Artikli 7d lõike 2 punktis i osutatud kuupäev: 23.9.2014.“ asendatakse järgmisega:
                  „Seifallah Ben Omar Ben Mohamed Ben Hassine (teiste nimedega a) Seif Allah ben Hocine; b) Saifallah ben Hassine; c) Sayf Allah 'Umar bin Hassayn; d) Sayf Allah bin Hussayn; e) Abu Iyyadh al-Tunisi; f) Abou Iyadh el-Tounsi; g) Abu Ayyad al-Tunisi; h) Abou Aayadh; i) Abou Iyadh; j) Seifallah ben Amor ben Hassine). Aadress: a) 60 Rue de la Libye, Hammam Lif, Ben Arous, Tuneesia; b) Liibüa (võimalik viibimispaik 2017. aasta juulis). Sünniaeg: 8.11.1965. Sünnikoht: Tunis, Tuneesia. Kodakondsus: Tuneesia. Passi nr: 16. novembril 1989 välja antud Tuneesia passi number G557170. Riiklik isikukood: 3. mail 2011 Hammam Lifis välja antud Tuneesia isikutunnistus 05054425. Artikli 7d lõike 2 punktis i osutatud kuupäev: 23.9.2014.“